OBRAZLOŽITVENI MEMORANDUM

Ozadje predloga

110 || Razlogi za predlog in njegovi cilji V skladu s sodbo Sodišča Evropske unije z dne 19. novembra 2013 v zadevi C-63/12 mora Komisija predložiti nov predlog na podlagi člena 10 Priloge XI h kadrovskim predpisom. V skladu s tem členom mora Komisija predložiti ustrezne predloge, o katerih Evropski parlament in Svet odločita v skladu s členom 336 Pogodbe o delovanju Evropske unije. Komisija je 13. julija 2011 Svetu predložila poročilo o določbi o izjemi (člen 10 Priloge XI h kadrovskim predpisom) (COM(2011) 440), 24. novembra 2011 pa sporočilo Svetu o dodatnih informacijah k poročilu Komisije (COM(2011) 829). Sodišče Evropske unije je navedlo, da mora Komisija, kadar njene ocene in ocene Sveta privedejo do nasprotnih ugotovitev, predložiti Evropskemu parlamentu in Svetu ustrezne predloge na podlagi navedenega člena, da se vključi Evropski parlament in se zakonodajalca lahko odločita o ustreznih ukrepih, ki jih je treba sprejeti glede na sedanje gospodarske in socialne razmere v Uniji (točka 76). V skladu s sodbo ima Komisija polje proste presoje pri ocenjevanju ustrezne narave predlogov glede na ekonomske in socialne podatke ter po potrebi druge dejavnike, ki jih je treba upoštevati, na primer tiste, ki se nanašajo na upravljanje človeških virov in zlasti kadrovske potrebe (točka 74). Omenjena poročila Komisije se sistematično sklicujejo na stagnacijo in krizo, ki še traja, ter na visoko stopnjo brezposelnosti in visoko raven javnega primanjkljaja in dolga v Evropski uniji, čeprav ne ugotavljajo, da so merila iz člena 10 Priloge XI h kadrovskim predpisom izpolnjena. Ker je Sodišče razsodilo, da Komisija nima možnosti odločitve, ali naj uporabi določbo o izjemi glede teh meril, je postopek iz člena 10 Priloge XI h kadrovskim predpisom edini način upoštevanja gospodarske krize pri prilagoditvi osebnih prejemkov in zato neuporabe merila iz člena 3(2) navedene priloge. Komisija upošteva te ekonomske in socialne podatke, da lahko predlaga ustrezne ukrepe, ki odstopajo od stroge uporabe metode. Hkrati je od leta 2011 prišlo do več pomembnih sprememb. Evropski parlament in Svet sta sprejela reformo kadrovskih predpisov, ki vključuje odlog prilagoditve plač, nadomestil in pokojnin v letu 2013 in letu 2014, kar je privedlo do zamrznitve za dve leti in več znatnih sprememb delovnih pogojev za osebje institucij EU, kot so ukrepi v zvezi s tedenskim delovnim časom, napredovanjem, pokojninami in dnevi dopusta, kar bo ustvarilo znatne prihranke. Ob upoštevanju rezultata običajne uporabe metode v 2011, družbenih in gospodarskih razmer, reforme kadrovskih predpisov, kot tudi razmer glede zaposlovanja in upravljanja človeških virov, opazovanih v zadnjih letih, Komisija ugotavlja, da bi bil sedanji predlog kot tudi predlog za prilagoditev za leto 2012 ustrezen ukrep, ki naj bi ga sprejel zakonodajalec na podlagi člena 10 Priloge XI h kadrovskim predpisom. V skladu s členom 65 kadrovskih predpisov se osebni prejemki in pokojnine posodobijo pred koncem vsakega leta. Zato nujno izvajanje sodbe Sodišča v zadevi C-63/12, ki je bila izdana 19. novembra 2013, predstavlja utemeljeni razlog za hitro sprejetje te uredbe. Elementi nove metode, ki določajo vsebino predloga Poročilo Eurostata je bilo predloženo Svetu 24. novembra 2011 (SEC(2011) 1436). V skladu s tem poročilom povprečna sprememba kupne moči osebnih prejemkov javnih uslužbencev v državah članicah v referenčnem obdobju, izmerjena s posebnim kazalnikom, znaša –1,8 %. Sprememba življenjskih stroškov v Bruslju v referenčnem obdobju znaša 3,6 %. Znesek prilagoditve je enak zmnožku posebnega kazalnika in bruseljskega mednarodnega indeksa, ki ga je izračunal Eurostat. Predlagana prilagoditev osebnih prejemkov in pokojnin v Belgiji in Luksemburgu je tako znašala 1,7 %. Znesek prilagoditve je treba popraviti, da se upoštevajo zgoraj navedeni elementi. Zato Komisija meni, da je primerno zmanjšanje predlagane prilagoditve osebnih prejemkov in pokojnin v Belgiji in Luksemburgu na 0,9 % namesto 1,7 % glede na strogo uporabo metode.

|| Ekonomske paritete za osebne prejemke določajo enakovrednost kupne moči osebnih prejemkov, izplačanih v referenčnem mestu Bruslju, in osebnih prejemkov, izplačanih v drugih krajih zaposlitve. Eurostat je te paritete izračunal v dogovoru z nacionalnimi statističnimi uradi. Ekonomske paritete za pokojnine določajo enakovrednost kupne moči pokojnin, izplačanih v referenčni državi Belgiji, in pokojnin, izplačanih v drugih državah prebivališča. Eurostat je te paritete izračunal v dogovoru z nacionalnimi statističnimi uradi. Glede na vzporedni predlog za 2012 bi bil izid enakega pristopa prilagoditev v višini 0,9 % namesto 1,7 %. Nova predloga za leti 2011 in 2012 bi torej dejansko zmanjšala učinek običajne uporabe metode v veljavi v letih 2011 in 2012 za 47 %.

130 || Veljavne določbe na področju, na katero se nanaša predlog Člen 65, člen 10 Priloge XI in člen 19 Priloge XIII spremenjenih kadrovskih predpisov.

Posvetovanje z zainteresiranimi stranmi in ocena učinka

|| Posvetovanje z zainteresiranimi stranmi

211 || Uporabljene posvetovalne metode, glavni ciljni sektorji in splošni profil vprašancev O elementih predloga je bila v skladu z ustreznimi postopki opravljena razprava s predstavniki zaposlenih.

212 || Povzetek in upoštevanje odgovorov Predlog upošteva mnenja, ki so jih predložile strani, vključene v posvetovanje.

Proračunske posledice

401 || Vpliv prilagoditve osebnih prejemkov in pokojnin na upravne odhodke in na prihodke je podrobno prikazan v oceni finančnih posledic v Prilogi k tej uredbi.

2013/0438 (COD)

Predlog

UREDBA EVROPSKEGA PARLAMENTA IN SVETA

o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2011

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o delovanju Evropske unije,

ob upoštevanju kadrovskih predpisov za uradnike Evropske unije, zlasti člena 10 Priloge XI h kadrovskim predpisom za uradnike Unije in pogojev za zaposlitev drugih uslužbencev Unije,

ob upoštevanju predloga Evropske komisije,

v skladu z rednim zakonodajnim postopkom,

ob upoštevanju naslednjega:

(1) Da bi Komisija ravnala v skladu s sodbo Sodišča v zadevi C-63/12 mora, kadar Svet ugotovi, da gre na tej stopnji postopka za resno in nenadno poslabšanje gospodarskih in socialnih razmer v Uniji, predložiti predlog na podlagi člena 336, da se v zakonodajni proces vključi Evropski parlament. Prav tako Svet in Evropski parlament sprejmeta odločitev na predlog Komisije ob upoštevanju meril iz člena 65 kadrovskih predpisov in spoštovanju pravil iz Priloge XI, z izjemo člena 3(2).

(2) Sodišče je potrdilo, da ima Komisija glede vsebine ustreznih predlogov polje proste presoje, ki bi moralo temeljiti na členu 65 kadrovskih predpisov. Pregled osebnih prejemkov lahko, kjer je to primerno, upošteva tudi druge dejavnike, kot so upravljanje človeških virov in zlasti kadrovske potrebe. V okviru polja proste presoje lahko Komisija opre svojo odločitev na ekonomske in socialne podatke, kot so stagnacija v letu 2011, sedanja kriza ter visoka stopnja brezposelnosti, visoka raven javnega primanjkljaja in dolga v Evropski uniji. Komisija je upoštevala tudi razvoj dogodkov od leta 2011, kot so reforma kadrovskih predpisov ter zlasti dvoletna zamrznitev osebnih prejemkov za uradnike EU in povečanje tedenskega delovnega časa na 40 ur.

(3) Glede na podatke, ki jih je predložil Eurostat v dogovoru z nacionalnimi statističnimi uradi držav članic, se je kupna moč javnih uslužbencev v državah članicah zmanjšala za 1,8 %, enako zmanjšanje kupne moči bi se moralo uporabiti za uradnike EU in druge uslužbence za obdobje od 1. julija 2011 do 30. junija 2012, če bi Komisija upoštevala običajno uporabo metode. Vendar je Komisija menila, da je glede na gospodarsko krizo in ukrepe, s katerimi so uradniki EU že soglašali, primerno zmanjšanje predlagane prilagoditve osebnih prejemkov in pokojnin v Belgiji in Luksemburgu na 0,9 % namesto 1,7 %.

(4) Enak pristop bi v letu 2012 privedel do prilagoditve v višini 0,9 % namesto 1,7 %. Skupna prilagoditev za obe leti bi bila torej 47 % nižja, kakor bi bila z običajno uporabo metode, ki je veljala v letih 2011 in 2012.

(5) Komisija je predlagala navedene ukrepe, da bi v zakonodajni postopek vključila Evropski parlament in bi se lahko sozakonodajalca odločila o ustreznih ukrepih v skladu s členom 336 PDEU.

(6) V skladu s členom 65 kadrovskih predpisov se osebni prejemki in pokojnine posodobijo pred koncem vsakega leta. Zato nujno izvajanje sodbe Sodišča v zadevi C-63/12, ki je bila izdana 19. novembra 2013, predstavlja utemeljeni razlog za hitro sprejetje te uredbe –

SPREJELA NASLEDNJO UREDBO:

Člen 1

Z učinkom od 1. julija 2011 se datum „1. julija 2010“ iz drugega odstavka člena 63 kadrovskih predpisov nadomesti z datumom „1. julija 2011“.

Člen 2

Z učinkom od 1. julija 2011 se tabela osnovnih mesečnih plač iz člena 66 kadrovskih predpisov, ki se uporablja za izračun osebnih prejemkov in pokojnin, nadomesti z naslednjo tabelo:

Člen 3

Korekcijski koeficienti, ki se uporabljajo za osebne prejemke uradnikov in drugih uslužbencev v skladu s členom 64 kadrovskih predpisov, so z učinkom od 1. julija 2011 korekcijski koeficienti, določeni v stolpcu 2 naslednje tabele.

Korekcijski koeficienti, ki se uporabljajo v skladu s členom 17(3) Priloge VII h kadrovskim predpisom za nakazila, ki jih izvršijo uradniki in drugi uslužbenci, so z učinkom od 1. januarja 2012 korekcijski koeficienti, določeni v stolpcu 3 naslednje tabele.

Korekcijski koeficienti, ki se uporabljajo v skladu s členom 20(1) Priloge XIII h kadrovskim predpisom za pokojnine, so z učinkom od 1. julija 2011 korekcijski koeficienti, določeni v stolpcu 4 naslednje tabele.

Korekcijski koeficienti, ki se uporabljajo v skladu s členom 20(1) Priloge XIII h kadrovskim predpisom za pokojnine, so z učinkom od 16. maja 2011 korekcijski koeficienti, določeni v stolpcu 5 naslednje tabele. Dejanski datum letne prilagoditve za navedene države članice je 16. maj 2011.

Korekcijski koeficienti, ki se uporabljajo v skladu s členom 20(1) Priloge XIII h kadrovskim predpisom za pokojnine, so z učinkom od 16. maja 2011 korekcijski koeficienti, določeni v stolpcu 6 naslednje tabele. Dejanski datum letne prilagoditve za navedene kraje zaposlitve je 16. maj 2011.

Člen 4

Z učinkom od 1. julija 2011 znaša znesek nadomestila med starševskim dopustom iz drugega oziroma tretjega odstavka člena 42a kadrovskih predpisov 919,94 EUR oziroma 1 226,57 EUR za starše samohranilce.

Člen 5

Z učinkom od 1. julija 2011 znaša osnovni znesek gospodinjskega dodatka iz člena 1(1) Priloge VII h kadrovskim predpisom 172,05 EUR.

Z učinkom od 1. julija 2011 znaša znesek dodatka za vzdrževanega otroka iz člena 2(1) Priloge VII h kadrovskim predpisom 375,96 EUR.

Z učinkom od 1. julija 2011 znaša znesek dodatka za šolanje iz člena 3(1) Priloge VII h kadrovskim predpisom 255,09 EUR.

Z učinkom od 1. julija 2011 znaša znesek dodatka za šolanje iz člena 3(2) Priloge VII h kadrovskim predpisom 91,84 EUR.

Z učinkom od 1. julija 2011 znaša minimalni znesek izselitvenega dodatka iz člena 69 kadrovskih predpisov in drugega pododstavka člena 4(1) Priloge VII h kadrovskim predpisom 509,94 EUR.

Z učinkom od 1. julija 2011 znaša znesek izselitvenega dodatka iz člena 134 pogojev za zaposlitev drugih uslužbencev 366,58 EUR.

Člen 6

Z učinkom od 1. januarja 2012 se kilometrina iz člena 8(2) Priloge VII h kadrovskim predpisom prilagodi tako, da znaša:

0 EUR za vsak kilometer od 0 do 200 km

0,3824 EUR za vsak kilometer od 201 do 1 000 km,

0,6373 EUR za vsak kilometer od 1 001 do 2 000 km

0,3824 EUR za vsak kilometer od 2 001 do 3 000 km

0,1273 EUR za vsak kilometer od 3 001 do 4 000 km

0,0614 EUR za vsak kilometer od 4 001 do 10 000 km

0 EUR za vsak km nad 10 000 km.

Zgoraj navedeni kilometrini se prišteje pavšalni dodatek, ki znaša:

– 191,19 EUR, če je razdalja z vlakom med krajem zaposlitve in matičnim krajem od 725 km do 1 450 km;

– 382,34 EUR, če je razdalja z vlakom med krajem zaposlitve in matičnim krajem večja od 1 450 km.

Člen 7

Z učinkom od 1. julija 2011 znaša znesek hranarine iz člena 10(1) Priloge VII h kadrovskim predpisom:

– 39,52 EUR za uradnika, ki je upravičen do gospodinjskega dodatka,

– 31,86 EUR za uradnika, ki ni upravičen do gospodinjskega dodatka.

Člen 8

Z učinkom od 1. julija 2011 znaša spodnja meja nadomestila za nastanitev iz člena 24(3) pogojev za zaposlitev drugih uslužbencev:

– 1 125,02 EUR za uslužbenca, ki je upravičen do gospodinjskega dodatka,

– 668,94 EUR za uslužbenca, ki ni upravičen do gospodinjskega dodatka.

Člen 9

Z učinkom od 1. julija 2011 znaša spodnja meja nadomestila za primer brezposelnosti iz drugega pododstavka člena 28a(3) pogojev za zaposlitev drugih uslužbencev 1 349,22 EUR, zgornja meja 2 698,46 EUR, standardni dodatek pa 1 226,57 EUR.

Člen 10

Z učinkom od 1. julija 2011 se tabela osnovnih mesečnih plač iz člena 93 pogojev za zaposlitev drugih uslužbencev nadomesti z naslednjo tabelo:

Člen 11

Z učinkom od 1. julija 2011 znaša spodnja meja nadomestila za nastanitev iz člena 94 pogojev za zaposlitev drugih uslužbencev:

– 846,21 EUR za uslužbenca, ki je upravičen do gospodinjskega dodatka,

– 501,69 EUR za uslužbenca, ki ni upravičen do gospodinjskega dodatka.

Člen 12

Z učinkom od 1. julija 2011 znaša spodnja meja nadomestila za primer brezposelnosti iz drugega pododstavka člena 96(3) pogojev za zaposlitev drugih uslužbencev 1 011,93 EUR, zgornja meja 2 023,83 EUR, standardni dodatek pa 919,94 EUR.

Z učinkom od 1. julija 2011 znaša spodnja meja nadomestila za brezposelnost iz člena 136 pogojev za zaposlitev drugih uslužbencev 890,27 EUR, zgornja meja pa 2 094,75 EUR.

Člen 13

Z učinkom od 1. julija 2011 dodatki za izmensko delo iz prvega pododstavka člena 1(1) Uredbe Sveta (ESPJ, EGS, Euratom) št. 300/76[1] znašajo 385,61 EUR, 582,03 EUR, 636,37 EUR in 867,58 EUR.

Člen 14

Z učinkom od 1. julija 2011 se za zneske iz člena 4 Uredbe Sveta (EGS, Euratom, ESPJ) št. 260/68[2] uporablja koeficient 5,566417.

Člen 15

Z učinkom od 1. julija 2011 se tabela iz člena 8(2) Priloge XIII h kadrovskim predpisom nadomesti z naslednjo tabelo:

Člen 16

Z učinkom od 1. julija 2011 znaša za namen uporabe člena 18(1) Priloge XIII h kadrovskim predpisom znesek fiksnega dodatka iz prejšnjega člena 4a Priloge VII h kadrovskim predpisom v veljavi pred 1. majem 2004:

– 133,03 EUR mesečno za uradnike v razredu C4 ali C5,

– 203,96 EUR mesečno za uradnike v razredu C1, C2 ali C3.

Člen 17

Z učinkom od 1. julija 2011 se tabela osnovnih mesečnih plač iz člena 133 pogojev za zaposlitev drugih uslužbencev nadomesti z naslednjo tabelo:

Člen 18

Ta uredba začne veljati dan po objavi v Uradnem listu Evropske unije.

Ta uredba je zavezujoča v celoti in se neposredno uporablja v vseh državah članicah.

V Bruslju,

Za Evropski parlament Za Svet

Predsednik Predsednik

OCENA FINANČNIH POSLEDIC ZAKONODAJNEGA PREDLOGA

1. OKVIR PREDLOGA/POBUDE

1.1. Naslov predloga/pobude

Predlog uredbe Sveta o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2011

1.2. Zadevna področja v strukturi ABM/ABB[3]

Predlog lahko zadeva vsa področja in dejavnosti.

1.3. Utemeljitev predloga/pobude

1.3.1. Potrebe, ki jih je treba zadovoljiti kratkoročno ali dolgoročno

Zagotoviti, da se kupna moč osebnih prejemkov in pokojnin uradnikov EU spreminja vzporedno s kupno močjo javnih uslužbencev centralnih vlad držav članic.

1.4. Trajanje ukrepa in finančnih posledic

ý Časovno neomejen(-a) predlog/pobuda:

– izvajanje z obdobjem uvajanja od decembra 2013,

– ki mu sledi izvajanje predloga/pobude v celoti.

1.5. Načrtovani načini upravljanja[4]

ý Neposredno centralizirano upravljanje – Komisija: PMO

2. OCENA FINANČNIH POSLEDIC PREDLOGA/POBUDE

2.1. Zadevni razdelki večletnega finančnega okvira in odhodkovne proračunske vrstice

· Predlog ima finančni učinek na vse proračunske vrstice v zvezi z odhodki za zaposlene v vseh institucijah in agencijah, to pomeni, da zadeva izdatke za plače zaposlenih na sedežih in v delegacijah, pogodbenih uslužbencev, osebja v upravnih uradih, poslancev EP, parlamentarnih pomočnikov, osebja v raziskovalni dejavnosti, osebja, ki se financira iz vrstic BA, osebja, plačanega v skladu z določbami o predčasnem prenehanju zaposlitve, ter za pokojnine.

Po vrstnem redu razdelkov večletnega finančnega okvira in proračunskih vrstic.

Razdelek večletnega finančnega okvira || Proračunska vrstica || Vrsta odhodkov || Prispevek

številka [poimenovanje…...….] || dif./nedif. ([5]) || držav Efte[6] || držav kandidatk[7] || tretjih držav || po členu 18(1)(aa) finančne uredbe

|| XX.01.01.01 in Poglavje 11, Poglavje 42 – Odhodki za parlamentarno pomoč || nedif. || NE || NE || NE || NE

2.2. Ocenjene posledice za odhodke

2.2.1. Povzetek ocenjenih posledic za odhodke

v mio. EUR (na tri decimalna mesta natančno)

Razdelek večletnega finančnega okvira || številka || XX.01.01.01 in Poglavje 11, Poglavje 42 – Odhodki za parlamentarno pomoč

Razdelek večletnega finančnega okvira || 5 || „Upravni odhodki“

v mio. EUR (na tri decimalna mesta natančno)

|| || || leto 2013 || leto 2014 || leto 2015 || leto 2016 || naslednja leta || SKUPAJ

Odobritve iz RAZDELKA 5 večletnega finančnega okvira SKUPAJ || (obveznosti skupaj = plačila skupaj) || 129,0 || 51,6 || 51,6 || 51,6 || 51,6 || 51,6 || 51,6 || ni na voljo

v mio. EUR (na tri decimalna mesta natančno)

|| || || leto 2013 || leto 2014 || leto 2015 || leto 2016 || naslednja leta || SKUPAJ

Odobritve iz RAZDELKOV 1 do 5 večletnega finančnega okvira SKUPAJ || obveznosti || 129,0 || 51,6 || 51,6 || 51,6 || 51,6 || 51,6 || 51,6 || ni na voljo

plačila || 129,0 || 51,6 || 51,6 || 51,6 || 51,6 || 51,6 || 51,6 || ni na voljo

2.2.2. Ocenjene posledice za odobritve za poslovanje

– ý Za predlog/pobudo niso potrebne odobritve za poslovanje.

2.2.3. Ocenjene posledice za odobritve za upravne zadeve

2.2.3.1. Povzetek

– ý Za predlog/pobudo niso potrebne odobritve za upravne zadeve.

2.2.3.2. Ocenjene potrebe po človeških virih

– ý Za predlog/pobudo niso potrebni človeški viri.

2.2.4. Skladnost z veljavnim večletnim finančnim okvirom

– ý Predlog/pobuda je v skladu z veljavnim večletnim finančnim okvirom.

2.2.5. Udeležba tretjih oseb pri financiranju

– V predlogu/pobudi ni načrtovano sofinanciranje tretjih oseb.

2.3. Ocenjene posledice za prihodke

– ¨ Predlog/pobuda nima finančnih posledic za prihodke.

– ý Predlog/pobuda ima finančne posledice, kot je pojasnjeno v nadaljevanju:

– ¨ za lastna sredstva,

– ý za razne prihodke.

v mio. EUR (na tri decimalna mesta natančno)

Proračunska vrstica prihodkov || Odobritve na voljo za tekoče proračunsko leto || Posledice predloga/pobude

leto 2013 || leto 2014 || leto 2015 || leto 2016 || naslednja leta

Člen 410: Prispevki za pokojninsko zavarovanje || 437,7 || 9,8 || 3,9 || 3,9 || 3,9 || 3,9 || 3,9 || 3,9

Člen 400: Obdavčitev || 591,7 || 13,4 || 5,3 || 5,3 || 5,3 || 5,3 || 5,3 || 5,3

Člen 410: Posebna dajatev || 60,1 || 0,6 || 0,6 || 0,6 || 0,6 || 0,6 || 0,6 || 0,6

Navedite metodo za izračun posledic za prihodke.

Učinek na prihodke je izračunan na podlagi izplačil osebnih prejemkov in pokojnin za mesec julij, pri tem pa je uporabljen učinek prilagoditve.

[1] Uredba Sveta (ESPJ, EGS, Euratom) št. 300/76 z dne 9. februarja 1976 o kategorijah uradnikov, upravičenih do dodatkov za izmensko delo, ter stopnje in pogoji dodeljevanja dodatkov (UL L 38, 13.2.1976, str. 1). Uredba, kakor je bila dopolnjena z Uredbo (Euratom, ESPJ, EGS) št. 1307/87 (UL L 124, 13.5.1987, str. 6).

[2] Uredba Sveta (EGS, Euratom, ESPJ) št. 260/68 z dne 29. februarja 1968 o pogojih in postopku obdavčevanja v korist Evropskih skupnosti (UL L 56, 4.3.1968, str. 8).

[3] ABM: upravljanje po dejavnostih, ABB: oblikovanje proračuna po dejavnostih.

[4] Pojasnila o načinih upravljanja in sklici na finančno uredbo so na voljo na spletišču BudgWeb: http://www.cc.cec/budg/man/budgmanag/budgmanag_en.html.

[5] Dif. = diferencirana sredstva / nedif. = nediferencirana sredstva.

[6] Efta: Evropsko združenje za prosto trgovino.

[7] Države kandidatke in po potrebi potencialne države kandidatke z Zahodnega Balkana.